ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 14/2562เรื่อง หลักเกณฑ์ในรายละเอียดเกี่ยวกับการให้บริการสําหรับ ผู้ประกอบธุรกิจหลักทรัพย์และผู้ประกอบธุรกิจ สัญญาซื้อขายล่วงหน้า\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 5(1) ประกอบกับข้อ 14 ข้อ 17 ข้อ 18 ข้อ 57 ข้อ 58 ข้อ 61 และข้อ 62 แห่งประกาศคณะกรรมการกํากับตลาดทุนที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ข้อ 11 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 51/2558 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 3) ลงวันที่ 13 กรกฎาคม พ.ศ. 2558 ข้อ 12 และข้อ 25/1 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 6/2560 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 7) ลงวันที่ 9 กุมภาพันธ์ พ.ศ. 2560 และข้อ 56 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 94/2558 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 5) ลงวันที่ 17 ธันวาคม พ.ศ. 2558 สํานักงานออกประกาศไว้ดังต่อไปนี้ ข้อ ๑ ประกาศนี้ให้ใช้บังคับตั้งแต่วันที่ 16 มีนาคม พ.ศ. 2562 เป็นต้นไปข้อ ๒ ให้ยกเลิก (1) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 12/2558 เรื่อง หลักเกณฑ์ในรายละเอียดเกี่ยวกับข้อกําหนดตามลักษณะเฉพาะของการให้บริการสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 3 เมษายน พ.ศ. 2558 (2) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 1/2560 เรื่อง หลักเกณฑ์ในรายละเอียดเกี่ยวกับข้อกําหนดตามลักษณะเฉพาะของการให้บริการสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 2) ลงวันที่ 17 มกราคม พ.ศ. 2560 (3) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 1/2561 เรื่อง หลักเกณฑ์ในรายละเอียดเกี่ยวกับข้อกําหนดตามลักษณะเฉพาะของการให้บริการสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 3) ลงวันที่ 4 มกราคม พ.ศ. 2561ข้อ ๓ ในประกาศนี้"ประกาศมาตรฐานการประกอบธุรกิจ" หมายความว่า ประกาศคณะกรรมการกํากับตลาดทุนว่าด้วยมาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้าข้อ ๔ ข้อกําหนดในรายละเอียดตามประกาศนี้ กําหนดขึ้นเพื่อให้ผู้ประกอบธุรกิจปฏิบัติตามประกาศมาตรฐานการประกอบธุรกิจ ในส่วนที่เกี่ยวข้องกับการให้บริการในเรื่องดังต่อไปนี้ให้เป็นไปในแนวทางเดียวกัน(1) ข้อกําหนดทั่วไปเกี่ยวกับการจัดโครงสร้างการบริหารจัดการ ระบบงาน และบุคลากร ให้เป็นไปตามหมวด 1(2) การให้บริการที่เกี่ยวข้องกับผลิตภัณฑ์ในตลาดทุนที่เป็นหน่วยลงทุน ให้เป็นไปตามหมวด 2(3) การให้บริการค้าตราสารหนี้ ให้เป็นไปตามหมวด 3(4) การให้บริการเป็นตัวแทนซื้อขายสัญญาซื้อขายล่วงหน้า ให้เป็นไปตามหมวด 4หมวด ๑ ข้อกําหนดทั่วไปเกี่ยวกับการจัดโครงสร้างการบริหารจัดการระบบงาน และบุคลากร ส่วน ๑ โครงสร้างองค์กรและความพร้อมด้านบุคลากร ข้อ ๕ ผู้ประกอบธุรกิจต้องจัดให้มีการแบ่งแยกหน่วยงานและบุคลากรที่มีหน้าที่ความรับผิดชอบหรือที่มีลักษณะการปฏิบัติงานที่อาจก่อให้เกิดความขัดแย้งทางผลประโยชน์ออกจากกันโดยอย่างน้อยต้องดําเนินการดังต่อไปนี้(1) แบ่งแยกหน่วยงานและบุคลากรที่ติดต่อ ชักชวนหรือให้คําแนะนําเกี่ยวกับการลงทุนในหลักทรัพย์แก่ลูกค้า ออกจากหน่วยงานและบุคลากรที่ตัดสินใจลงทุนเพื่อเป็นทรัพย์สินของผู้ประกอบธุรกิจ (2) แบ่งแยกหน่วยงานและบุคลากรที่ให้บริการด้านหลักทรัพย์ (front office) ออกจากหน่วยงานและบุคลากรที่ปฏิบัติการด้านหลักทรัพย์ (back office) และต้องจัดให้มีระบบการสอบยันการปฏิบัติงานระหว่างบุคลากรในหน่วยงานดังกล่าว ส่วน ๒ การบริหารและจัดการความเสี่ยง ข้อ ๖ ในการบริหารและจัดการความเสี่ยง ผู้ประกอบธุรกิจต้องกําหนดนโยบายหรือระเบียบวิธีปฏิบัติในการบริหารและจัดการความเสี่ยงด้านต่าง ๆ ที่เกิดจากการประกอบธุรกิจให้สอดคล้องกับลักษณะและระดับความเสี่ยง ลักษณะการดําเนินธุรกิจ หรือแผนกลยุทธ์ของผู้ประกอบธุรกิจ โดยอย่างน้อยต้องครอบคลุมถึงเรื่องดังต่อไปนี้ (1) การประเมินความเสี่ยง ได้แก่ การระบุความเสี่ยง การวิเคราะห์ความเสี่ยง และการประเมินค่าความสี่ยง (2) การจัดการกับความเสี่ยง (3) การติดตามและทบทวนความเสี่ยง (4) การรายงานผลการบริหารความเสี่ยง โดยต้องรายงานต่อคณะกรรมการของผู้ประกอบธุรกิจหรือคณะกรรมการที่ได้รับมอบหมายจากคณะกรรมการของผู้ประกอบธุรกิจ ในการกําหนดนโยบายหรือระเบียบวิธีปฏิบัติตามวรรคหนึ่ง ผู้ประกอบธุรกิจต้องจัดทําเป็นลายลักษณ์อักษรและได้รับความเห็นชอบจากคณะกรรมการของผู้ประกอบธุรกิจ และต้องจัดให้มีการให้ความรู้และคําแนะนําแก่บุคคลที่เกี่ยวข้องเพื่อให้บุคคลดังกล่าวเข้าใจและสามารถปฏิบัติตามหลักเกณฑ์ได้อย่างถูกต้อง รวมทั้งพิจารณาทบทวนความมีประสิทธิภาพและความเหมาะสมของนโยบายหรือระเบียบวิธีปฏิบัติอย่างน้อยปีละ 1 ครั้ง หรือเมื่อมีเหตุการณ์ใด ๆ ที่อาจส่งผลกระทบต่อการประกอบธุรกิจอย่างมีนัยสําคัญส่วน ๓ การจัดเก็บข้อมูลที่เกี่ยวกับการประกอบธุรกิจ ข้อ ๗ ในการจัดให้มีระบบการจัดการและจัดเก็บข้อมูล เอกสารหรือหลักฐานที่เกี่ยวข้องกับการประกอบธุรกิจ ผู้ประกอบธุรกิจต้องดําเนินการดังต่อไปนี้(1) จัดให้มีระบบการบันทึกและจัดเก็บข้อมูลที่เกี่ยวข้องกับการประกอบธุรกิจที่ทําให้มั่นใจได้ว่าข้อมูลดังกล่าวมีความถูกต้อง ครบถ้วน และสามารถนําไปใช้งานได้อย่างมีประสิทธิภาพ (2) จัดให้มีระบบการรักษาความปลอดภัยที่เพียงพอเพื่อป้องกันไม่ให้บุคคลที่ไม่มีอํานาจหน้าที่ที่เกี่ยวข้องล่วงรู้หรือแก้ไขเปลี่ยนแปลงข้อมูลได้ (3) จัดให้มีมาตรการป้องกันการล่วงรู้ข้อมูลภายในระหว่างหน่วยงานและบุคลากรข้อ ๘ ผู้ประกอบธุรกิจต้องจัดเก็บข้อมูล เอกสารหรือหลักฐานที่เกี่ยวข้องกับการประกอบธุรกิจ โดยให้จัดเก็บตามระยะเวลาดังต่อไปนี้ (1) เอกสารหลักฐานที่เกี่ยวข้องกับคําขอเปิดบัญชีและการทําสัญญากับลูกค้าการตรวจสอบตัวตนที่แท้จริงของลูกค้า ผู้รับประโยชน์ที่แท้จริง และผู้มีอํานาจควบคุมการทําธุรกรรมของลูกค้า หลักฐานเกี่ยวกับฐานะทางการเงินและความสามารถในการชําระหนี้ของลูกค้า วัตถุประสงค์การลงทุน ระดับความรู้ความเข้าใจและประสบการณ์เกี่ยวกับการลงทุนของลูกค้า รวมทั้งเอกสารหลักฐานที่เกี่ยวกับการปรับปรุงหรือทบทวนข้อมูลดังกล่าว ผู้ประกอบธุรกิจต้องจัดให้มีเอกสารหลักฐานดังกล่าวและจัดเก็บในลักษณะที่พร้อมให้สํานักงานเรียกดูหรือตรวจสอบได้ทันที และต้องเก็บต่อไปอีกเป็นระยะเวลาอย่างน้อย 5 ปีนับแต่วันที่มีการปิดบัญชีหรือเลิกสัญญากับลูกค้า (2) เอกสารหลักฐานที่เกี่ยวข้องกับการซื้อขายหลักทรัพย์หรือสัญญาซื้อขายล่วงหน้า ไม่ว่าจะดําเนินการในรูปแบบเอกสารหรือข้อมูลอิเล็กทรอนิกส์ ผู้ประกอบธุรกิจต้องจัดให้มีเอกสารหลักฐานดังกล่าวและเก็บรักษาไว้ให้ครบถ้วนและเป็นปัจจุบันอย่างน้อยเป็นระยะเวลา 5 ปีนับแต่วันที่มีการซื้อขาย โดยในระยะเวลา 2 ปีแรกต้องจัดเก็บในลักษณะที่พร้อมให้สํานักงานเรียกดูหรือตรวจสอบได้ทันที ในกรณีที่เป็นการให้คําแนะนํา การรับส่งคําสั่งซื้อขาย หรือการเจรจาตกลงเกี่ยวกับการลงทุนทางโทรศัพท์ เครื่องบันทึกเสียงหรือเครื่องมือสื่อสารอื่นใด ให้ผู้ประกอบธุรกิจจัดเก็บบันทึกการดําเนินการดังกล่าวด้วยเทปบันทึกเสียงหรือสิ่งบันทึกเสียงในรูปแบบอื่น เป็นระยะเวลาอย่างน้อย 3 เดือนนับแต่วันที่มีการดําเนินการดังกล่าว โดยหากมีข้อร้องเรียนและการดําเนินการเกี่ยวกับข้อร้องเรียนยังไม่แล้วเสร็จ ให้ผู้ประกอบธุรกิจจัดเก็บบันทึกดังกล่าวไว้ต่อไปจนกว่าจะดําเนินการเกี่ยวกับข้อร้องเรียนแล้วเสร็จ(3) รายงานหรือบทความการวิเคราะห์การลงทุน ผู้ประกอบธุรกิจต้องจัดเก็บไว้อย่างน้อยเป็นระยะเวลา 2 ปีนับแต่วันที่เผยแพร่รายงานหรือบทความการวิเคราะห์ดังกล่าวให้แก่ลูกค้าโดยจัดเก็บไว้ในลักษณะที่พร้อมให้สํานักงานเรียกดูหรือตรวจสอบได้ทันที ในกรณีที่เป็นการให้คําแนะนําโดยผู้ประกอบธุรกิจต่างประเทศ ให้ผู้ประกอบธุรกิจจัดเก็บเอกสารหลักฐานเกี่ยวกับการให้คําแนะนํา ทั้งบทวิเคราะห์หรือเอกสารประกอบการให้คําแนะนําอื่นใดไว้อย่างน้อยเป็นระยะเวลา 2 ปีนับแต่วันที่มีการให้คําแนะนําดังกล่าวในประเทศไทยหมวด ๒ การให้บริการที่เกี่ยวข้องกับผลิตภัณฑ์ในตลาดทุนที่เป็นหน่วยลงทุน ส่วน ๑ ข้อกําหนดทั่วไป ข้อ ๙ ผู้ประกอบธุรกิจต้องจัดให้มีหลักฐานที่ลูกค้าสามารถใช้แสดงสิทธิในความเป็นเจ้าของหน่วยลงทุนและใช้อ้างอิงต่อบริษัทจัดการกองทุนรวมและบุคคลอื่นได้ ในกรณีที่ลูกค้าไม่ได้รับเอกสารแสดงสิทธิในหน่วยลงทุนที่ออกให้โดยบริษัทจัดการกองทุนรวม และในกรณีที่มีข้อจํากัดสิทธิของลูกค้า ให้ผู้ประกอบธุรกิจระบุข้อจํากัดสิทธิเช่นว่านั้นในหลักฐานดังกล่าวด้วยส่วน ๒ การให้บริการเป็นนายหน้าซื้อขายหน่วยลงทุน ข้อ ๑๐ ในกรณีที่โครงการจัดการกองทุนและหนังสือชี้ชวนกําหนดให้ระยะเวลาการขายหรือรับซื้อคืนหน่วยลงทุนของผู้ประกอบธุรกิจที่ให้บริการเป็นนายหน้าซื้อขายหน่วยลงทุน แตกต่างจากระยะเวลาที่กําหนดไว้สําหรับการขายหรือรับซื้อคืนหน่วยลงทุนของบริษัทจัดการกองทุนรวม ให้ผู้ประกอบธุรกิจปฏิบัติตามหลักเกณฑ์ดังต่อไปนี้(1) แจ้งให้ลูกค้าทราบอย่างชัดเจนถึงเวลาเปิดและปิดรับคําสั่งซื้อขายหน่วยลงทุนที่แตกต่างจากระยะเวลาที่กําหนดไว้ในโครงการจัดการกองทุนและหนังสือชี้ชวน สําหรับการขายหรือรับซื้อคืนหน่วยลงทุนกับบริษัทจัดการกองทุนรวม(2) ในกรณีที่ลูกค้ามีคําสั่งซื้อหรือขายคืนหน่วยลงทุนเกินกว่าระยะเวลาที่กําหนดไว้สําหรับการซื้อขายหน่วยลงทุนกับผู้ประกอบธุรกิจ ให้ผู้ประกอบธุรกิจแจ้งให้ลูกค้าทราบว่าการส่งคําสั่งดังกล่าวจะมีผลเป็นการส่งคําสั่งของวันทําการถัดไปส่วน ๓ การให้บริการค้าหน่วยลงทุน ข้อ ๑๑ ในกรณีที่ผู้ประกอบธุรกิจให้บริการค้าหน่วยลงทุน ให้ผู้ประกอบธุรกิจปฏิบัติตามหลักเกณฑ์ดังต่อไปนี้ (1) แจ้งราคาเสนอซื้อขายและกําหนดเวลาที่ราคาเสนอซื้อขายจะสิ้นผลให้ลูกค้าทราบ โดยในกรณีที่การซื้อขายดังกล่าวมีเงื่อนไข ผู้ประกอบธุรกิจต้องชี้แจงเงื่อนไขให้ลูกค้าทราบโดยชัดเจน (2) รับซื้อหรือเสนอขายตามราคาเสนอซื้อขาย โดยผู้ประกอบธุรกิจจะปฏิเสธไม่รับซื้อหรือขายได้เฉพาะกรณีที่กําหนดไว้เป็นเงื่อนไขและเปิดเผยให้ลูกค้าทราบล่วงหน้าเท่านั้น ทั้งนี้ ผู้ประกอบธุรกิจต้องแสดงข้อเท็จจริงที่เป็นเหตุแห่งการปฏิเสธแก่ลูกค้าได้อย่างชัดเจน (3) ในกรณีที่ได้รับแต่งตั้งจากบริษัทจัดการกองทุนรวมให้เป็นผู้ดูแลสภาพคล่องให้แก่หน่วยลงทุนของกองทุนรวมใด หากโครงการจัดการกองทุนรวมนั้นมีการกําหนดสิทธิหน้าที่และความรับผิดชอบของผู้ดูแลสภาพคล่องไว้ ผู้ประกอบธุรกิจต้องปฏิบัติให้เป็นไปตามที่กําหนดไว้ในโครงการจัดการกองทุนรวมดังกล่าวส่วน ๔ การให้บริการจัดจําหน่ายหน่วยลงทุน ข้อ ๑๒ ในกรณีที่ผู้ประกอบธุรกิจให้บริการจัดจําหน่ายหน่วยลงทุน ให้ผู้ประกอบธุรกิจดําเนินการดังต่อไปนี้ (1) เพื่อให้การจัดจําหน่ายหน่วยลงทุนเป็นไปตามโครงการจัดการกองทุนตามข้อกําหนดในข้อ 56(1) แห่งประกาศมาตรฐานการประกอบธุรกิจ ให้ผู้ประกอบธุรกิจจัดจําหน่ายหน่วยลงทุนตามหลักเกณฑ์และวิธีการที่กําหนดไว้ในโครงการจัดการกองทุนรวมและหนังสือชี้ชวนทั้งนี้ ในกรณีที่ในหนังสือชี้ชวนไม่กําหนดหลักเกณฑ์และวิธีการจัดจําหน่ายหน่วยลงทุนไว้ให้ผู้ประกอบธุรกิจกําหนดรายละเอียด ขั้นตอน วิธีการจองซื้อ และเงื่อนไขในการจัดสรรหน่วยลงทุนโดยเปิดเผยให้ลูกค้าทราบก่อนการจัดจําหน่ายหน่วยลงทุนและต้องปฏิบัติให้เป็นไปตามที่กําหนดไว้นั้นด้วย (2) เพื่อให้การจัดการและจัดเก็บเงินค่าจองซื้อหน่วยลงทุนเป็นไปตามข้อกําหนดในข้อ 56(4) แห่งประกาศมาตรฐานการประกอบธุรกิจ ให้ผู้ประกอบธุรกิจนําเงินค่าจองซื้อหน่วยลงทุนเข้าบัญชีเพื่อการจองซื้อหน่วยลงทุนของผู้เสนอขายหน่วยลงทุน หรือแยกเงินค่าจองซื้อหน่วยลงทุนออกจากบัญชีทรัพย์สินของผู้ประกอบธุรกิจภายในวันทําการถัดจากวันที่ผู้ประกอบธุรกิจเรียกเก็บเงินจากลูกค้าที่จองซื้อหน่วยลงทุนได้ โดยต้องไม่นําเงินค่าจองซื้อหน่วยลงทุนดังกล่าวไปใช้ในกิจการใด ๆ (3) เพื่อให้การคืนเงินค่าจองซื้อหน่วยลงทุนให้แก่ลูกค้าเป็นไปตามข้อกําหนดในข้อ 56(5) แห่งประกาศมาตรฐานการประกอบธุรกิจ ให้ผู้ประกอบธุรกิจคืนเงินค่าจองซื้อหน่วยลงทุนให้แก่ลูกค้าที่จองซื้อหน่วยลงทุนที่ไม่ได้รับการจัดสรรภายใน 14 วันทําการนับแต่วันปิดการเสนอขายหากผู้ประกอบธุรกิจไม่สามารถคืนเงินให้แก่ผู้จองซื้อหน่วยลงทุนได้ภายในกําหนดเวลาดังกล่าว จะต้องมีข้อกําหนดให้ผู้จองซื้อหน่วยลงทุนที่ไม่ได้รับการจัดสรรมีสิทธิได้รับดอกเบี้ยในอัตราไม่ต่ํากว่าร้อยละ 7.5 ต่อปีนับแต่วันที่พ้นกําหนดเวลานั้นส่วน ๕ การให้บริการเป็นนายหน้าซื้อขายหน่วยลงทุน แบบไม่เปิดเผยชื่อ ข้อ ๑๓ ในกรณีที่ผู้ประกอบธุรกิจให้บริการเป็นนายหน้าซื้อขายหน่วยลงทุนแบบไม่เปิดเผยชื่อผู้ถือหน่วยลงทุน (omnibus account) ตามข้อ 57 แห่งประกาศมาตรฐานการประกอบธุรกิจ ให้ผู้ประกอบธุรกิจจัดให้มีระบบในการปฏิบัติงานที่ทําให้มั่นใจได้ว่าลูกค้าจะได้รับการปฏิบัติอย่างสุจริตและเป็นธรรมในเรื่องดังต่อไปนี้(1) การจัดทําบัญชีรายชื่อลูกค้า(2) การแยกทรัพย์สินของลูกค้าออกจากทรัพย์สินของผู้ประกอบธุรกิจ(3) การดูแลรักษาทรัพย์สินของลูกค้า(4) การจัดทํารายงานให้ถูกต้อง ครบถ้วน และเป็นปัจจุบัน (5) การจัดส่งรายงานที่เกี่ยวข้องให้แก่ลูกค้าในระยะเวลาที่เหมาะสมข้อ ๑๔ ให้ผู้ประกอบธุรกิจแจ้งการเริ่มให้บริการเป็นนายหน้าซื้อขายหน่วยลงทุนแบบไม่เปิดเผยชื่อผู้ถือหน่วยลงทุน (omnibus account) ต่อสํานักงานเป็นลายลักษณ์อักษรล่วงหน้าก่อนให้บริการแก่ลูกค้าข้อ ๑๕ ในการให้บริการเป็นนายหน้าซื้อขายหน่วยลงทุนแบบไม่เปิดเผยชื่อผู้ถือหน่วยลงทุน (omnibus account) สําหรับหน่วยลงทุนของกองทุนรวมที่ต้องอยู่ภายใต้บังคับของประกาศคณะกรรมการกํากับตลาดทุนว่าด้วยหลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ ให้ผู้ประกอบธุรกิจดําเนินการดังต่อไปนี้ด้วย(1) ตรวจสอบหรือดําเนินการให้มีการตรวจสอบว่ามีบุคคลหรือกลุ่มบุคคลเดียวกันใดในบัญชีดังกล่าวถือหน่วยลงทุนของกองทุนรวมใดเกินกว่าอัตราที่กําหนด(2) แจ้งให้บริษัทจัดการกองทุนรวมทราบโดยพลันเมื่อปรากฏว่าบุคคลหรือกลุ่มบุคคลเดียวกันใดในบัญชีนั้นถือหน่วยลงทุนของกองทุนรวมใดเกินกว่าอัตราที่กําหนด ทั้งนี้ ในกรณีที่บุคคลหรือกลุ่มบุคคลดังกล่าวเป็นบุคคลที่ได้รับยกเว้นให้ได้รับการจัดสรรหน่วยลงทุนเกินกว่าอัตราดังกล่าว ให้ผู้ประกอบธุรกิจระบุด้วยว่าเป็นบุคคลที่ได้รับยกเว้นตามกรณีใด(3) แจ้งให้บริษัทจัดการกองทุนรวมทราบ เมื่อบุคคลหรือกลุ่มบุคคลเดียวกันใดที่ถือหน่วยลงทุนของกองทุนรวมใดเกินกว่าอัตราที่กําหนด มีการลดสัดส่วนการถือหน่วยลงทุนจนเป็นไปตามอัตราที่กําหนดแล้ว(4) ไม่นับคะแนนเสียงของบุคคลหรือกลุ่มบุคคลเดียวกันนั้นในส่วนที่ต้องห้ามมิให้นับรวมจํานวนเสียงในการขอมติจากผู้ถือหน่วยลงทุนในบัญชีดังกล่าว(5) ไม่จ่ายเงินปันผลให้กับบุคคลหรือกลุ่มบุคคลเดียวกันนั้นในส่วนที่ต้องห้ามและยกเงินปันผลส่วนดังกล่าวให้เป็นรายได้ของแผ่นดิน สําหรับกรณีการเกินสัดส่วนการถือหน่วยลงทุนที่ไม่มีสิทธิได้รับเงินปันผลตามที่ระบุไว้ในข้อผูกพันระหว่างผู้ถือหน่วยลงทุนกับบริษัทจัดการกองทุนรวมการพิจารณาความเป็นกลุ่มบุคคลเดียวกันตามวรรคหนึ่ง ให้เป็นไปตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการหมวด ๓ การให้บริการค้าตราสารหนี้ ข้อ ๑๖ ในกรณีที่เป็นการให้บริการค้าตราสารหนี้ตามข้อ 61 แห่งประกาศมาตรฐานการประกอบธุรกิจ ผู้ประกอบธุรกิจต้องแจ้งให้ลูกค้าทราบว่าราคาที่เสนอซื้อขายหลักทรัพย์เป็นราคาที่แน่นอน (firm quotation) หรือเป็นราคาที่อาจเปลี่ยนแปลงได้ (indicative quotation) ในกรณีที่ผู้ประกอบธุรกิจเสนอราคาซื้อขายหลักทรัพย์เป็นราคาที่แน่นอน ผู้ประกอบธุรกิจต้องปฏิบัติดังต่อไปนี้(1) รับซื้อหรือขายหลักทรัพย์ตามราคาเสนอซื้อขายดังกล่าว โดยทําความเข้าใจกับลูกค้าให้ชัดเจนเกี่ยวกับกําหนดเวลาที่ราคาเสนอซื้อขายจะสิ้นผล(2) กรณีที่ราคาเสนอซื้อขายดังกล่าวมีเงื่อนไข ผู้ประกอบธุรกิจต้องชี้แจงเงื่อนไขให้ลูกค้าทราบอย่างชัดเจน โดยผู้ประกอบธุรกิจจะปฏิเสธไม่รับซื้อหรือขายหลักทรัพย์ตามราคาเสนอซื้อขายดังกล่าวได้เฉพาะกรณีที่กําหนดไว้เป็นเงื่อนไขเท่านั้น ทั้งนี้ ผู้ประกอบธุรกิจต้องแสดงข้อเท็จจริงที่เป็นเหตุแห่งการปฏิเสธแก่ลูกค้าอย่างชัดเจนด้วยข้อ ๑๗ ในกรณีที่ผู้ประกอบธุรกิจรับซื้อตราสารหนี้จากบริษัทที่ออกหลักทรัพย์เพื่อนําไปจําหน่ายต่อให้แก่ลูกค้า ผู้ประกอบธุรกิจต้องแจกหนังสือชี้ชวนหรือข้อมูลอื่นเกี่ยวกับการเสนอขายตราสารหนี้ รวมทั้งส่งเอกสารสรุปข้อมูลสําคัญของตราสาร (fact sheet) ให้เป็นไปตามหน้าที่ซึ่งบริษัทที่ออกหลักทรัพย์ต้องปฏิบัติตามประกาศคณะกรรมการกํากับตลาดทุนว่าด้วยการจําหน่ายตราสารหนี้และใบสําคัญแสดงสิทธิอนุพันธ์ที่ออกใหม่ของบริษัทที่ออกหลักทรัพย์ด้วย ทั้งนี้ ให้ผู้ประกอบธุรกิจส่งเอกสารสรุปข้อมูลสําคัญของตราสารให้ลูกค้าก่อนที่ลูกค้าจะยืนยันการทําธุรกรรมข้อ ๑๘ เมื่อปรากฏข้อเท็จจริงดังต่อไปนี้ ผู้ประกอบธุรกิจอาจไม่เป็นสมาชิกของสมาคมตลาดตราสารหนี้ไทยตามข้อ 62 แห่งประกาศมาตรฐานการประกอบธุรกิจก็ได้(1) ผู้ประกอบธุรกิจหยุดประกอบธุรกิจการค้าหลักทรัพย์อันเป็นตราสารแห่งหนี้หรือหยุดให้บริการเกี่ยวกับตราสารหนี้(2) ผู้ประกอบธุรกิจได้มีหนังสือแจ้งหยุดตาม (1) ต่อสํานักงานแล้ว(3) ไม่มีข้อมูลเกี่ยวกับการซื้อขายตราสารหนี้คงค้างที่จะต้องรายงานต่อสมาคมตลาดตราสารหนี้ไทยข้อ ๑๙ ให้ผู้ประกอบธุรกิจรายงานข้อมูลการซื้อขายตราสารหนี้ที่ขึ้นทะเบียนกับสมาคมตลาดตราสารหนี้ไทยต่อสมาคมตลาดตราสารหนี้ไทย โดยให้เป็นไปตามแบบ วิธีการ และระยะเวลาที่สมาคมตลาดตราสารหนี้ไทยกําหนด เพื่อประโยชน์ตามความในวรรคหนึ่ง ให้การรายงานข้อมูลการซื้อขายตราสารหนี้รวมถึงการรายงานการทําธุรกรรมเกี่ยวกับตราสารหนี้ที่มีวัตถุประสงค์เพื่อการกู้ยืมด้วย หมวด ๔ การให้บริการเป็นตัวแทนซื้อขายสัญญาซื้อขายล่วงหน้า ข้อ ๒๐ ในกรณีที่ผู้ประกอบธุรกิจให้บริการเป็นตัวแทนซื้อขายสัญญาซื้อขายล่วงหน้าให้ผู้ประกอบธุรกิจปฏิบัติตามหลักเกณฑ์ดังต่อไปนี้ (1) ผู้ประกอบธุรกิจต้องไม่รับรองกับลูกค้าว่าการซื้อขายสัญญาซื้อขายล่วงหน้าจะมีกําไรหรือผลตอบแทนในอัตราที่แน่นอน หรือรับรองว่าจะไม่มีผลขาดทุนในอัตราที่กําหนดแน่นอน เว้นแต่เป็นการให้คํารับรองตามหลักเกณฑ์ที่สํานักงานประกาศกําหนด (2) ในกรณีที่ผู้ประกอบธุรกิจเป็นผู้ค้าสัญญาซื้อขายล่วงหน้าด้วย ผู้ประกอบธุรกิจต้องแจ้งถึงฐานะดังกล่าวให้ลูกค้าทราบและลูกค้าได้แสดงความยินยอมเป็นลายลักษณ์อักษรข้อ ๒๑ ผู้ประกอบธุรกิจต้องจัดให้มีหลักฐานที่เกี่ยวข้องกับการซื้อขายสัญญาซื้อขายล่วงหน้าดังต่อไปนี้ ทั้งนี้ ให้จัดเก็บหลักฐานดังกล่าวตามระยะเวลาที่กําหนดไว้ในข้อ 8 (1) หลักฐานเกี่ยวกับการรับส่งคําสั่งซื้อขายสัญญาซื้อขายล่วงหน้าของลูกค้า (2) หลักฐานยืนยันการเรียกหลักประกันเพิ่มเติม ในกรณีที่ผู้ประกอบธุรกิจเรียกให้ลูกค้านําทรัพย์สินมาวางเป็นหลักประกันเพิ่มเติม(3) บัญชีแสดงรายการซื้อขายสัญญาซื้อขายล่วงหน้าของลูกค้าแต่ละรายผู้ประกอบธุรกิจต้องส่งหลักฐานยืนยันการเรียกหลักประกันเพิ่มเติมตามวรรคหนึ่ง ให้แก่ลูกค้าตามวิธีการที่ได้ตกลงไว้กับลูกค้าภายในวันทําการถัดจากวันที่มีการเรียกหลักประกันเพิ่มเติมเพื่อประโยชน์ตามความในวรรคหนึ่ง ให้ถือว่าการซื้อขายสัญญาซื้อขายล่วงหน้าที่เกิดขึ้นหลังเวลาปิดทําการซื้อขายภาคปกติ เป็นการซื้อขายสัญญาซื้อขายล่วงหน้าที่เกิดขึ้นในวันทําการถัดจากวันที่ผู้ประกอบธุรกิจได้ทําการซื้อขายสัญญาซื้อขายล่วงหน้านั้นให้แก่ลูกค้าข้อ ๒๒ ในการจัดทําบัญชีแสดงรายการซื้อขายสัญญาซื้อขายล่วงหน้าของลูกค้าแต่ละราย ผู้ประกอบธุรกิจต้องแสดงรายละเอียดดังต่อไปนี้ (1) ประเภทของลูกค้า โดยให้ระบุว่าเป็นผู้ลงทุนสถาบันหรือผู้ลงทุนรายย่อย และในกรณีที่ลูกค้าเป็นผู้ดําเนินการสั่งซื้อขายเพื่อบุคคลอื่นหลายรายหรือหลายทอดผ่านบัญชีแบบไม่เปิดเผยชื่อ (omnibus account) ให้ระบุกรณีดังกล่าวไว้ด้วย(2) ฐานะสัญญาซื้อขายล่วงหน้าสูงสุดที่ลูกค้าอาจมีได้ ณ ขณะใดขณะหนึ่ง(3) ฐานะสัญญาซื้อขายล่วงหน้าของลูกค้าที่คงค้างอยู่ (open interest)(4) จํานวนและประเภทของทรัพย์สินที่ลูกค้านํามาวางเป็นหลักประกัน หรือเพื่อชําระราคาและส่งมอบตามสัญญาซื้อขายล่วงหน้าเมื่อสัญญาครบกําหนด(5) ผลกําไรขาดทุนจากฐานะสัญญาซื้อขายล่วงหน้าของลูกค้าและมูลค่าหลักประกันคงเหลือภายหลังจากการปรับมูลค่าตามราคาตลาด (mark to market) ของสัญญาซื้อขายล่วงหน้า(6) จํานวนและประเภทของทรัพย์สินที่เกินกว่ามูลค่าหลักประกันรักษาสภาพข้อ ๒๓ ให้บรรดาคําสั่งหรือหนังสือเวียนที่ออกหรือวางแนวปฏิบัติตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 12/2558 เรื่อง หลักเกณฑ์ในรายละเอียดเกี่ยวกับข้อกําหนดตามลักษณะเฉพาะของการให้บริการสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 3 เมษายน พ.ศ. 2558 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีคําสั่งหรือหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ ๒๔ ในกรณีที่มีประกาศฉบับอื่นใดอ้างอิงประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 12/2558 เรื่อง หลักเกณฑ์ในรายละเอียดเกี่ยวกับข้อกําหนดตามลักษณะเฉพาะของการให้บริการสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 3 เมษายน พ.ศ. 2558 ให้การอ้างอิงดังกล่าวหมายถึงการอ้างอิงประกาศฉบับนี้ผู้มีอํานาจลงนาม - ประกาศ ณ วันที่ 12 กุมภาพันธ์ พ.ศ. 2562 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์